Diari Oficial de la Generalitat Valenciana


Sumari del DOGV 4691, del 13-02-2004 (2004/1123)

Informació pública de l'alternativa tècnica del programa d'actuació integrada de la UE ACM-19.
----------------------------------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1123


Organisme emissor
:   Ajuntament de Xàbia

Tipus de document
:   Anunci

Informació pública de l'alternativa tècnica del programa d'actuació integrada de la UE ACM-19. [2004/M1123]
  
Amb data 14 de gener de 2004, l'Alcaldia ha dictat la següent resolució:
  
«Resolució número 0021/2004.
  
Vist el programa d'actuació integrada de la UE ACM-19 presentat, en data 6 de juny de 2003, NRE 8.191, per la mercantil Marina Viles, SL, constant dels següents documents: alternativa tècnica del programa, en què es justifica la innecessitat d'aportar cèdula d'urbanització, projecte d'urbanització i projecte de reparcel·lació.
  
Atés l'informe tècnic desfavorable emés per Jaume Roqueta i Alcaraz, arquitecte tècnic municipal, conformat per Enric Morera i Esteve, arquitecte municipal, d'1 de setembre de 2003, el proponent presenta nous exemplars del PAI en data 16 d'octubre de 2003, NRE: 13.888.
  
Atés l'informe favorable a la informació pública, emés en data 28 d'octubre de 2003, per Jaume Roqueta i Alcaraz, arquitecte tècnic municipal, conformat per Enric Morera i Esteve, arquitecte municipal.
  
Vist l'informe jurídic favorable emés per la tècnica d'administració general Alicia Ferrándiz Casal, de data 19 de desembre de 2003, condicionat a la prèvia presentació del certificat registral de domini i càrregues de les finques aportades al procés de reparcel·lació.
  
Atés que mitjançant escrit NRE: 17.180, de data 19 de desembre de 2003, s'aporta el certificat registral de domini i càrregues.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i com a regidor delegat d'Urbanisme, resolc:
  
Primer. Sotmetre a informació pública l'alternativa tècnica del programa d'actuació integrada de la UE ACM-19, acompanyat de projecte d'urbanització i projecte de reparcel·lació, promogut per la mercantil Marina Viles, SL, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies, comptats des de la publicació de l'últim anunci, perquè es puguen formular al·legacions, o, si escau, alternatives tècniques que pretenguen competir amb l'exposada.
  
Les proposicions juridicoeconòmiques, es presentaran durant els cinc dies següents al venciment del termini anterior.
  
Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica distinta a la inicial i prestara caució d'això per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la data hàbil següent a la conclusió del termini per a presentar-les.
  
Segon. Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació.
  
Tercer. Ordenar la notificació als titulars registrals i a la resta d'interessats.»
  
Cosa que es fa pública perquè en prengueu coneixement.